Bu hafta Ukraina qurolli kuchlari Xarkiv oblastida muvaffaqiyatli qarshi hujum boshladi va 7 sentabrga kelib nisbatan yirik shahar Balakliyani ozod qildi. 9 sentabr kuni Ukraina prezidenti Volodimir Zelenskiy mamlakat qurolli kuchlari tomonidan Xarkiv oblastida 30 dan ortiq aholi punktlari ozod qilinganini ma’lum qildi. Ulardan biri – Chuguyev rayonining Grakove qishlog‘i. U yerda Ukraina politsiyasining tergovchilari ish boshlashgan, ular Rossiya qurolli kuchlari okkupatsiya davrida sodir etilgan ehtimolli harbiy jinoyatlarni hujjatlashtirish bilan band. Grakoveda allaqachon turar joy hovlisiga ko‘milgan (tinch aholi vakillari deya texmin qilinayotgan) ikki jasad topilgan. Ukraina hokimiyati hozircha jasadlar borasida sharh bildirmagan. Quyida 9 sentabr, urushning 198-kunida Ukrainaning turli hududlarida olingan suratlar.